


ЕВРОПЕЙСКИ ФОНД ЗА МОРСКО ДЕЛО И РИБАРСТВО



**„Фестивал на рибата - вкусно и полезно“ - промоционална кампания за повишаване осведомеността на обществото за продуктите от риболов и аквакултури“**

**Проектът „Фестивал на рибата - вкусно и полезно“** е промоционална кампания, която се организира от Министерство на земеделието, храните и горите. Целта й е да се повиши осведомеността на обществеността за продуктите от риболов и аквакултури. Проектът е фокусиран върху потребителите и производители, преработватели и доставчици на риба и аквакултури. Чрез него се цели да бъде скъсена веригата производител-потребител, като производителите ще могат да предлагат своята продукция директно. Проектът се стреми да постигне и положителна промяна в потребителското поведение и навици, като се увеличи консумацията на риба и рибни продукти от населението у нас, както и да се променят политиките за доставки на търговците.

В рамките на кампанията, която ще се проведе на територията на цялата страна се включват реализирането на 15 мероприятия в 14 областни градове. Те ще се проведат под формата на Национален рибен фестивал и на Търговски рибен фестивал.

Националния рибен фестивал, който е с по-разнообразна целодневна съпътстваща програма, като водещ, DJ, музикални групи, готвач/инфлуенсъри, детски кът и томбола ще състои във Варна, Силистра, София, Пазарджик, Пловдив, Бургас, Стара Загора и Русе. На посетителите ще се предлагат продукти от риба и риболов: шаран, сом, миди, паламуд, цаца и други, а на място ще бъде изграден и ресторант за рибни ястия.

Втората част на кампанията включва провеждане на Търговски рибен фестивал**,** с работни срещи по места. Мероприятията ще се проведат в градовете: Сливен, Монтана, Габрово, Велико Търново, Хасково, Ямбол и София. Той отново ще бъде с целодневна съпътстваща програма – водещ, DJ и готвач/инфлуенсъри.

Проектът е в изпълнение на Административен договор № BG14MFOP001-5.011-0001-C01, който се реализира по Програмата за морско дело и рибарство (2014-2020 г.) и се финансира със средства от Европейския съюз чрез Европейския фонд за морско дело и рибарство. Общата стойност на договора е 999 064.50 лв., от които 749 298.38 лв. европейско и 249 766.12 лв. национално съфинансиране. Дата на сключване на договора: 10.04.2020 г., с крайна дата на изпълнение: 10.02.2021 г.